Тошлоқ туман мактабгача ва мактаб таълими бўлимида таълим-тарбия жараёнини ташкил этилиши бўйича 2026-йил 1-ярим йиллиги давомида амалга оширилган ишлар 

Ҳ И С О Б О Т И
Асосий кўрсаткичлар:
Туман мактабгача ва мактаб таълими бўлими тизимида жами 339 та таълим ташкилотлари фаолият олиб боради.
Булар, 53 та мактаб (50 та умумтаълим, 1 та ихтисослаштирилган, 2 та хусусий), 28 та ДМТТ, 257 та (15 та ДХШ, 242 та ОННМТ) нодавлат МТТ ҳамда 1 та келажак маркази  фаолият кўрсатмоқда.
Бўлим тасарруфидаги 53 та мактабнинг 30 таси (56%) да ўқиш жараёни                        2 сменада ташкил этилган. Умумтаълим мактабларнинг ўқувчи ўрни 30 510 ни ташкил этиб, ҳозирда 35 788 нафар ўқувчилар 1,2 навбатда таълим олмоқда. 

Шунингдек, 12 та мактаб 1 коэффициентдан паст қувватда ишлайди. Туманда жами 3 136 нафар 9-синф ўқувчилари, 2 157 нафар 11-синф ўқувчилар таҳсил олади. Жами битирувчилар 5 293 нафар.

Педагог кадрлар бўйича:
Бугунги кунда тумандаги умумтаълим муассасаларида 2437 нафар педагоглар фаолият олиб боради. 
Шундан 275 нафари (10.9 %) олий тоифали, 474 нафар (18,8 %) биринчи тоифали, 513 нафари (20,4%) иккинчи, мутахассис лавозимида 928 нафар (36,8%) ни ташкил этади. Шунингдек, 247 нафар ўрта-махсус (13,1%). 

Умумий қилиб олганда ҳозирда жами ўқитувчиларнинг 58.0 % (1395 нафар) малака тоифасига эга бўлиб, бу кўрсаткич аввалги йилларга нисбатан 3,7 % га пасайган.                 

Мактабгача таълим ташкилотларида 443 нафар педагоглар фаолият олиб боради. Шундан: олий тоифа мавжуд эмас, 3 нафар (0,7%) биринчи, 22 нафар (5,0%) иккинчи, 33 нафар (7,4 %) мутахассис лавозимини ташкил этади.  Шунингдек, 115 нафар (26.0%) тугалланмаган олий, 270 нафар (60,9%) ўрта махсус маълумотлилар.

Умумий қилиб олганда ҳозирда Мактабгача таълим ташкилотларида 5.7% (25 нафар) педагоглар малака тоифасига эга бўлиб, бу кўрсаткич аввалги йилларга нисбатан 0,5 % га ўсишга эришилган.

Таълим сифатини ошириш:

Ўзбекистон Республикаси Мактабгача ва мактаб таълими вазирининг 2023-йил 16-август кунги 248-сонли буйруғи асосида тумандаги 2,5,7,12,35,42,45-умумий ўрта таълим мактабларида 2024-2025-ўқув йилида янги баҳолаш тизими жорий этилди.

2025-2026-ўқув йилида 6,9,11,13, 28, 32, 33,-умумтаълим мактаблари ҳам янги баҳолаш тизимига ўтказилди. Ҳозирги кунда тумандаги 14 та умумий ўрта таълим мактабларида янги баҳолаш тизими жорий этилган. Таълим сифатини ошириш ва янги баҳолаш тизимига босқичма-босқич ўтишни таъминлаш учун 2-,5-,6-,7-,9-,11-,12-,13-,28-,32-,33-,35-,42 ва 45-умумтаълим мактаблари ўртасида ҳамкорлик механизми йўлга қўйилган. Ушбу мактаблар базасида тажриба алмашинуви ва методик қўллаб-қувватлаш тизими шакллантирилди.

Туманда мезонларга аосланган баҳолаш тартибига ўтган мактабларда 1-чорак якуни бўйича ўқувчиларнинг ўзлаштириш натижаси 61,4 % ни ташкил этган бўлса, ўқув йили якуни бўйича 72,7 % ни ташкил этиб, ўқувчиларнинг ўзлаштириш натижалари 11,3%га ўсган. 

Ўзбекистон  Республикаси Президентининг 2021-йил 19-майдаги “Ўзбекистон  Республикасида  хорижий тилларни ўрганишни оммалаштириш фаолиятини  сифат жиҳатдан янги босқичга олиб чиқиш чора-тадбирлари тўғрисида”ги ПҚ-5117-сонли қарори, Ўзбекистон Республикаси Вазирлар Маҳкамасининг “Иқтидорли ўқувчилар ўртасида фан олимпиадаларини ўтказиш тизимини такомиллаштириш ҳамда хорижий тилларни ўқитиш бўйича энг яхши мактабни аниқлаш тизимини жорий этиш тўғрисида”ги 2021-йил 9-сентабрдаги 562-сонли  қарорлари ҳамда Ўзбекистон Республикаси Халқ таълими вазирлиги ва Ўзбекистон  Республикаси Вазирлар Маҳкамаси ҳузуридаги хорижий тилларни ўрганишни оммалаштириш  агентлигининг қўшма қарори ижросини таъминлаш мақсадида умумий ўрта таълим мактабларининг 9-10-11-синф ўқувчилари ўртасида асосий фан олимпиадасининг туман босқичи 2025-йил 14-октябр кунидан 23-октябр санасига қадар тумандаги 2-умумий ўрта таълим мактабида ўтказилди.
Асосий фан олимпиадасининг туман босқичида умумий ўрта таълим мактаблари, касбий таълим ташкилотлари ва нодавлат таълим ташкилотларининг 9/10/11-синфлар 1800 нафар ўқувчилари иштирок этиб тумандан вилоят босқичига 15 та фандан 94 нафар ўқувчи йўлланма олган. Ушбу иштирок этган ўқувчилар орасидан 1 нафар ўқувчилар ғолиб ва совриндорлар қаторидан жой олди. Жумладан, 22-мактабнинг 11-синф ўқувчиси География фанидан Республика босқичида иштирок этди. 

Ўзбекистон Республикаси Президентининг 2022-йил 11-майдаги ПФ-134-сон Фармони билан тасдиқланган “2022-2026-йилларда халқ таълимини ривожлантириш бўйича миллий дастур”нинг давлат хизматларини кўрсатишни таъминлаш бўйича 32-бандига мувофиқ ҳамда Ўзбекистон Республикаси Вазирлар Маҳкамасининг “Халқ таълими тизимида давлат хизматлари кўрсатишни янада такомиллаштириш тўғрисида” ги 2022-йил 1-июндаги 295-сонли қарори ижросини таъминлаш бўйича туманда умумий ўрта таълим муассасалари томонидан шаҳодатнома дубликатларини бериш бўйича давлат хизмати кўрсатилиши мунтазам таҳлил қилиниб, ушбу йўналишдаги ишлар доимий назоратга олинган. Ҳолат таҳлилига кўра, Е-Шаходатнома.уз базасига  умумий ўрта таълим мактабларининг собиқ битирувчиларидан жами 1082 та ариза келиб тушган. Шундан 413 нафар фуқарога белгиланган муддатларда шаҳодатнома дубликати расмийлаштирилиб берилган. Шунингдек, 154 та ариза мактаблар томонидан рад этилган бўлиб, мазкур ҳолатлар фуқароларнинг давлат хизмати тартибини тўлиқ тушунмасдан мурожаат қилганлиги билан изоҳланади. Қолган аризалар эса фуқароларнинг ўз ташаббуси билан бекор қилинган.Таҳлиллар натижасида давлат хизмати кўрсатиш муддатлари бузилиши ҳолатлари аниқланмади. 

2025–2026-ўқув йилида умумий ўрта таълим муассасаларини тамомловчи ўқувчилар учун электрон шаҳодатномаларга буюртмаларни шакллантириш ҳолати бўйича

2025–2026-ўқув йилида тумандаги умумий ўрта таълим муассасаларини жами 5293 нафар битирувчи тамомлади. 

Шундан:
9-синф битирувчилари – 3136 нафар;

11-синф битирувчилари – 2157 нафар.

Барча битирувчилар учун электрон шаҳодатномаларга буюртмалар белгиланган тартибда тўлиқ шакллантирилди.

Шунингдек, 11-синф битирувчиларидан 13 нафар ўқувчи олтин медаль, 11 нафар ўқувчи кумуш медаль билан тақдирланиши учун тегишли электрон ҳужжатлар расмийлаштирилди. 9-синфнинг 48 нафар ўқувчиси учун алоҳида намунадаги шаҳодатномалар шакллантирилиб, белгиланган тартибда тайёрланди. Электрон шаҳодатномаларга  буюртмаларни шакллантириш ишлари амалдаги меъёрий ҳужжатлар талаблари асосида ўз вақтида ва сифатли ташкил этилди.
5. Ўзбекистон  Республикаси  Мактабгача ва мактаб таълими вазирининг Умумий ўрта таълим муассасалари ўқитувчилари учун “Касбий ривожланиш куни” ва “Касбий ривожланиш соати” тадбирларини босқичма-босқич жорий этиш тўғрисидаги 2024-йил 7 -август кунги 246-сонли буйруғи ижроси.

Туман мактабгача ва мактаб таълими бўлими бошлиғининг 2025-йил 
11-сентябрдаги “Касбий ривожланиш куни” ва “Касбий ривожланиш соати” тадбирини ташкил этиш тўғрисида”ги 858-11-160-ММТМ/2026-сонли буйруғи қабул қилинди. Мазкур буйруққа асосан 2025-2026-ўқув йилида ташкил этиладиган “Касбий ривожланиш куни” ва “Касбий ривожланиш соати” тадбирини ташкил этиш режаси ишлаб чиқилди ва ижрога қаратилди. Мазкур ўқув йилида ушбу режа бўйича 11 та фан йўналишлари бўйича 12 та “Касбий ривожланиш куни” ва мактабларда 12 та “Касбий ривожланиш соати” тадбири ўтказилди.
КРК ўқувларига 474 нафар етакчи ўқитувчилар, КРС ўқувларига 1537 нафар ўқитувчилар жалб этилди. Шунингдек, 11 та фан йўналишларида КРК ўқув машғулотлари олиб бориш учун 11 та таянч мактаб сифатида танлаб олинди.

Туманда 2157 нафар 11-синф битирувчилари бўлиб, шундан 88 нафар умумий ўрта таълим мактаби битирувчилари муддатидан олдин Олий таълим муассасасига талабалар сафига қабул қилинди. 

Миллий ва халқаро сертификатларни олиш бўйича:

Туманда фаолият олиб бораётган 746 педагог (30,6%) педагог кадрларнинг халқаро ва миллий даражадаги тил билиш ва фан билиш тўғрисидаги сертификатлари мавжуд. Шундан 478 таси миллий даражадаги, 278 таси халқаро даражадаги сертификатларга тўғри келади.

Туманда 222 нафар хорижий тил ўқитувчиларининг (инглиз тили, немис тили, корейс тили) 196 нафари (88,3%) халқаро даражадаги миллий ёки халқаро сертификатга эга. 

Тумандаги умумтаълим муассасаларида таълим олаётган 5-11 синфлар сони 18611 нафарни ташкил этади. Шундан, миллий ва ҳалқаро даражадаги сертификатга жами 246 нафар ўқувчилар эга бўлган. Жумладан, 23 нафарида ИЕЛТС, 97 нафарида CЕФР ва бошқа турдаги сертификатларлар олган ўқувчилар сони 126 нафарни ташкил этади.

Мактабгача таълим йўналиши

2025-йил якунига ва 2026-йил бошига жами 3-7 ёшли болалар 18973 нафарни ташкил этиб, жами 285 та давлат ва нодавлат мактабгача таълим ташкилотлари мавжуд. Мавжуд мактабгача таълим ташкилотларига 16214 нафари қамраб олинди. Қамров фоизи 85,4 % га бажарилди. 

2026-йил бошида 5 та давлат мактабгача таълим ташкилотига 5 та янги куни узайтирилган гуруҳлар ташкил этилди. Шунингдек, 13 та янги ОНМТТ лар билан битим имзоланди. Қамровни ошириш ва мактабгача таълим ташкилотларини мувофиқлаштириш ишлари давом этмоқда. 

Ўзбекистон Республикаси Президентининг 2026-йил 5-феврал кунги “Мактабгача ва мактаб таълими тизимини янада такомиллаштириш тўғрисида”ги ПФ-19-сонли Фармони мазмун-моҳиятини тизим ходимларига етказиш юзасидан бўлимнинг тегишли чора-тадбирлар режаси ишлаб чиқилди. Барча давлат ва нодавлат мактабгача таълим ташкилотларида навбатдан ташқари педагогик кенгашлар ўтказилди. Ўқув семинарлар ташкил этилди. 

Ўзбекистон Республикаси Президентининг 2024-йил 30-сентябрдаги “Мактабгача таълим сифати ва самарадорлигини янада ошириш бўйича қўшимча чора-тадбирлар тўғрисида”ги Ф-152-сон Фармони ҳамда Мактабгача ва мактаб таълим вазирлигининг 2024-йил 8-ноябрдаги “Мактабгача таълим ташкилотларида малака оширишнинг “Методик маҳорат куни” ва “Методик маҳорат соати” тадбирларини босқичма-босқич жорий этиш тўғрисида”ги 362-сонли буйруғида белгиланган вазифалар ижросини таъминлаш мақсадида Ўзбекистон Республикаси Мактабгача ва мактаб таълими вазирининг 2025-йил 8-сентябрдаги 278-сонли буйруғига асосан тадбирлар доирасида, 2026-йилда бўлим тасарруфидаги 28 нафар етакчи директор ўринбосарлари каскад усулида ўқитилди. Мактабгача таълим ташкилотлари раҳбар ва педагог ходимларини малака оширишлари бўйича 2026-йил 30-май ойи ҳолатига: бўлим тасарруфидаги 2 та таянч мактабгача таълим ташкилотида “Методик маҳорат куни” ва “Методик маҳорат соати” тадбирлари йўлга қўйилган бўлиб, унда қуйидагича педагог ходимлар қамраб олинган: 1-мактабгача таълим ташкилотига 14 нафар директор ўринбосарлари, 8-мактабгача таълим ташкилотига 14 нафар директор ўринбосарлари, жами 28 та таълим ташкилотидан 28 нафар етакчи директор ўринбосарлари, 623 нафар педагог ходимлар ўқувларга жалб қилинган бўлиб, тасдиқланган календар режа-жадвал асосида машғулотларда иштирок этишди. Шунингдек, бўлим тасарруфидаги 1-сонли ҳамда 18-сонли давлат мактабгача таълим ташкилотлари таянч мактабгача таълим ташкилоти сифатида белгиланган. “Методик маҳорат куни” тадбирларини юқори савияда ташкил этиш учун жами 2 нафар ментор ва 28 нафар етакчи ўринбосарлар жалб қилинган. Барча иштирокчилар ва масъуллар мтмои.авлоний.уз платформасида 100 фоиз рўйхатдан ўтказилган.

Мактабгача таълим тизимидаги педагогларни малакасини ошириш режаси 100% га бажарилди. Директорларни менжерлик ўқув курсларига жалб этиш бўйича таҳилий ҳисоботлар тайёрланди. 

Давлат ва нодавлат мактабгача таълим ташкилотларида таълим тарбиявий ишлар самарадорлиги янада ошириш юзасидан, режа асосида ўқув-амалий семинарлар ўтказилди. Тарбияланувчилар ўртасида 15 дан ортиқ кўрик-танлов ва муособақалар ташкил этилди. Худуддаги нодавлат мактабгача таълим ташкилотлари педагогларини жалб этган ҳолда, очиқ машғулотлар ўтказилди. 

Бўлим тасарруфидаги 1-сонли мактабгача таълим ташкилотда 2026-йил 24-феврал куни “Шахмат фестивали”нинг туман босқичи ўтказилди. Шахмат фестивалида ўғил болалар ўртасида 1 -ўрин 10-ДМТТ катта гуруҳ тарбияланувчиси Йўлдашалиев Бобурбек Бахром ўғли, қиз болалар ўртасида 
1-ўрин 2-ДМТТ тайёрлов гуруҳи тарбияланувчиси Равшанбекова Гавҳарой Дилшоджон қизига насиб қилди. Мусобақа якунида ғолиб бўлган тарбияланувчиларга мактабгача ва мактаб таълими бўлимининг эсдалик совғалари ва дипломлари  топширилди
 “Табиат болалар нигоҳида” расмлар кўрик-танловини туман босқичини 2-ДМТТ ташкил этилди.

Жорий йили апрел ойида давлат ва нодавлат мактабгача таълим ташкилотлари педагоглари учун “Йилнинг эг яхши тарбиячиси” касбий кўрик-танловининг ҳудудий босқичининг 2-шарти, 1-май куни эса 3-шарти ўтказилди. Иштрокчилар Низом бўйича синовларни топширишди. Барча номинациялар бўйича ғолиблар аниқланди ва эсдалик совғалар билан тақдирланди. 1-ўринни эгаллаган иштрокчиларга вилоят босқичида қатнашиш учун йўлланма берилди. Якуний натижага кўра, вилоят босқичида “Энг намунали тарбиячи” номинацияси бўйича ОНМТТ тарбиячиси Расулова Барчиной Зайлобиддин қизи фахрли 2-ўринни олиб, бошқарма бошлиғининг эсдалик совғалари ва фахрий ёрлиқлари билан тақдирланди. 

Жисмоний ва юридик шахсларнинг мурожаатлари билан ишлаш

Ўзбекистон Республикасининг 2017-йил 11-сентябрдаги “Жисмоний ва юридик шахсларнинг мурожаатлари тўғрисида”ги ЎРҚ-445-сон Қонуни, Вазирлар Маҳкамасининг 2018-йил 7-майдаги “Давлат органларида, давлат муассасаларида ва давлат иштирокидаги ташкилотларда жисмоний ва юридик шахсларнинг мурожаатлари билан ишлаш тартиби тўғрисидаги намунавий низомни тасдиқлаш ҳақида”ги 341-сонли қарорига асосан тасдиқланган низомга мувофиқ бўлимда жисмоний ва юридик шахсларнинг мурожаатлари билан ишлаш бўйича қуйидаги ишлар амалга оширилди.

Туман мактабгача ва мактаб таълими бўлимида жами 49 та жисмоний ва юридик шахслардан мурожаатлар келиб тушган. Шундан 12 таси тўғридан тўғри бўлимга, 25 таси  Ўзбекистон Республикаси Виртуал қабулхонаси ва Халқ қабулхонаси орқали, 12 таси эса edo.ijro.uz платформаси орқали электрон тарзда келиб тушган мурожаатларни ташкил этади.

Мактабгача ва мактаб таълими тизимида олиб борилаётган ислоҳатлар, билан бир қаторда мурожаатлар ўтган 2025 йил 1-ярим йиллигига нисбатан 2026-йилнинг шу даврида 21 тага камайган. Мурожаатларни умумий ижобий ечимини топиш даражаси 31 та ( 63,2 %) ни ташкил этмоқда.

Жисмоний ва юридик шахслардан келиб тушаётган мурожаатларни камайтириш ҳамда мурожаатлар энг кўп тушаётган (узоқ ва чекка) худудларда сайёр қабуллар ўтказиш, жойларда таълим тизимида аҳолини қийнаб келаётган ва кўплаб эътирозларга сабаб бўлаётган долзарб муаммоларни аниқлаш, уларни қонун доирасида бартараф этиш чораларини кўриш бўйича туман мактабгача ва мактаб таълими бўлим бошлиғи иштирокида камида бир ойда бир маротаба жисмоний шахслар ва юридик шахслар вакиллари билан сайёр қабуллар ташкил этиш бўйича “Туман мактабгача ва мактаб таълими бўлими ҳамда Ўзбекистон Республикаси Президентининг Фарғона вилояти Тошлоқ туманидаги Халқ қабулхонаси томонидан 2026-йил 1-ярим йиллиги давомида “Инсон қадри” тамойили асосида ҳудудларда жисмоний ва юридик шахслар вакиллари билан ўтказиладиган сайёр қабуллар бўйича ҳамкорлик режа жадвали” тасдиқланди.

Мазку режа жадвалига мувофиқ бўлим бошлиғи томонидан 2026-йилнинг шу давр мобайнига қадар 6 маротаба “Инсон қадри” тамойили асосида “Сайёр қабул” жараёнлари ташкил этилди. 

Сайёр қабуллар давомида 31 нафардан ортиқ жисмоний ва юридик шахслар иштирок этишиб, шундан 10  нафардан ортиқ фуқаролар мурожаати тингланди,  8 та мурожаат ижобий ҳал қилинди  2 та мурожаатга ҳуқуқий тушунча берилди.

Қабул давомида  жисмоний ва юридик шахслардан келиб тушган мурожаатлар таҳлил қилинганда энг кўп мурожаатлар иш билан таъминлаш, фарзандини ДМТТ га жойлаштириш, таълим муассасаларида қурилиш-таъмирлаш ишларини олиб бориш масаласида бўлди.
Таълим муассасаларини моддий-техник базасини мустаҳкамлаш
Ўзбекистон Республикаси Президентининг 2024-йил 24-декабрдаги “2025-2027-йилларда Ўзбекистон Республикасининг ижтимоий ва ишлаб чиқариш инфратузилмасини ривожлантириш чора-тадбирлари тўғрисида”ги ПҚ-454-сонли қарорига асосан 2025-йилда тумандаги 23- ва 42-мактабларга Республика маблағлари ҳисобидан жами 4,9 млрд сўм ажратилиб қўшимча янги бинолар қурилди. 

Шунингдек Ўзбекистон Республикаси Президентининг 2025-йил 27-декабрдаги “2026-2028-йилларда Ўзбекистон Республикасининг ижтимоий ва ишлаб чиқариш инфратузилмасини ривожлантириш чора-тадбирлари тўғрисида”ги ПҚ-393-сонли қарорига асосан тумандаги 4-,17,44-умумий ўрта таълим мактабларида 2026-йил Инвестиция дастурига мувофиқ 3 та мактабга жами 900 ўринли қўшимча ўқув бинолари қурилиши ҳамда мавжуд биноларни мукаммал таъмирлаш ишлари амалга оширилмоқда.

Жумладан Сўфилар МФЙда жойлашган 4-мактабда 480 ўринли янги ўқув биноси ва ҳожатхона қуриш ҳамда 120 ўринли мавжуд бинони мукаммал таъмирлаш ишлари учун 6.9 млрд сўм, Хўжариқ МЙФда жойлашган 17-мактабда 240 ўринли янги ўқув биноси қуриш ва мавжуд 240 ўринли бинони мукаммал таъмирлаш ишлари учун 5.01 млрд сўм, Чек МФЙ да жойлашган 44-мактабнинг 180 ўринли янги ўқув биноси қуриш ҳамда 210 ўринли биносини мукаммал таъмирлаш ишлари олиб бориш учун 5.18 млрд.сўм маблағ ажратилиб бугунги кунда қурилиш ишлари давом этмоқда.

“Ташаббусли бюджет” лойиҳаси доирасида 2 та (30-мактаб ва 11-ДМТТ) таълим ташкилоти 2026-йил 1-мавсумида ғолиб бўлган, ҳозирги кунда лойиҳа ҳужжатлари тайёрлаш ишлари бажарилмоқда.

Бундан ташқари жорий йилда таълим муассасаларининг атроф деворларини янгилаш ва таъмирлаш ишлари олиб борилмоқда.

Жумладан;

1-мактабнинг 30 метр атроф девори янгиланди.

15-мактабнинг 170 метр атроф девори янгиланди.

17-мактабнинг 210 метр атроф девори янгиланди.

19-мактабнинг 190 метр атроф девори янгиланди.

21-мактабнинг 95 метр атроф девори янгиланди.

33-мактабнинг 110 метр атроф девори янгиланди.

41-мактабнинг 190 метр атроф девори янгиланди.

42-мактабнинг 73 метр атроф девори янгиланди.

6-ДМТТнинг 40 метр атроф девори янгиланди.

8-ДМТТнинг 70 метр атроф девори янгиланди.

11-ДМТТнинг 90 метр атроф девори янгиланди.

13-ДМТТнинг 45 метр атроф девори янгиланди.

19-ДМТТнинг 65 метр атроф девори янгиланди.

Бўлим томонидан таълим ташкилотларида ўқувчи-ёшларни  таълим  олишлари  учун  етарлича шарт-шароитлар яратиш мақсадида тумандаги 1,11,13,18,24,28,32,41-мактабларга янги замонавий   компьютер техникаси  ва  жиҳозлар билан таъминланди. Ўқувчи-ёшларни спорт ва санъат  соҳасига қизиқишларини ошириш ва иқтидорларини рўёбга чиқариш мақсадида тумандаги барча таълим муасассаларига 240321000 сўмлик спорт ва мусиқа жиҳозлари олиб келинди.

Давлат мактабгача таълим ташкилотларининг электр энергиясини тежаш ва тарбияланувчиларга замонавий шарт-шароитлар яратиш мақсадида 29 та ДМТТларга жами 68 дона қуёш сув иситиш (Геоколлекторлар) қурилмалари ўрнатилиб гуруҳ хоналари табиий иссиқ сув тармоғи билан таъминланди. Натижада йиллик электр энергияси сарфини сезиларли даража тежашга эришилди.

Электр энергиясини тежаш бўйича тумандаги 17 та мактабларга 
166 КВТ ва 8 та ДМТТларга 80 КВТ жами 246 КВТ қуёш панеллари ўрнатиш ишлари амалга оширилмоқда.
